CELEX: 52015JC0027
Language: da
Date: 2015-07-01
Title: Fælles forslag til RÅDETS FORORDNING om ændring af forordning (EU) nr. 204/2011 om restriktive foranstaltninger på baggrund af situationen i Libyen

EUROPA-KOMMISSIONEN
            Bruxelles, den 1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Fælles forslag til
            RÅDETS FORORDNING
            om ændring af forordning (EU) nr. 204/2011 om restriktive foranstaltninger på baggrund af situationen i Libyen
            
               
         
         
            
               BEGRUNDELSE
            
            
               (1)Den 2. marts 2011 fik foranstaltningerne i afgørelse 2011/137/FUSP af 28. februar 2011 virkning med vedtagelsen af Rådets forordning (EU) nr. 204/2011 om restriktive foranstaltninger på baggrund af situationen i Libyen. 
            
            
               (2)Rådets afgørelse (FUSP) XXX/2015 afsluttede en undersøgelse af de personer og enheder, der er opført på listen i bilag II og IV til afgørelse 2011/137/FUSP. De restriktive foranstaltninger, der blev indført ved afgørelse 2011/137/FUSP som ændret er også samlet i en ny retsakt. Forordning 204/2011 ændres for at tage hensyn til de relevante elementer i afgørelse (FUSP) XXX/2015.
            
            
               (3)Der er behov for yderligere handling fra Unionens side for at foretage denne ændring.
            
            
               (4)Unionens højtstående repræsentant for udenrigsanliggender og sikkerhedspolitik og Europa-Kommissionen bør derfor foreslå, at forordning (EF) nr. 204/2011 ændres i overensstemmelse hermed.
            
            
               2015/0143 (NLE)
            
            
               Fælles forslag til
            
            
               RÅDETS FORORDNING
            
            
               om ændring af forordning (EU) nr. 204/2011 om restriktive foranstaltninger på baggrund af situationen i Libyen
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 215,
            
            
               under henvisning til Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen
                  1
               ,
            
            
               under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
            
            
               ud fra følgende betragtninger:
            
            
               (1)Rådets forordning (EU) nr. 204/2011
                  2
                giver visse foranstaltninger i afgørelse 2011/137/FUSP virkning.
            
            
               (2)Rådets afgørelse (FUSP) XXX/2015 afsluttede en undersøgelse af de personer og enheder, der er opført på listen i bilag II og IV til afgørelse 2011/137/FUSP. Ved den afgørelse blev de restriktive foranstaltninger, der blev indført ved afgørelse 2011/137/FUSP som ændret, også samlet i en ny retsakt. Der er behov for en teknisk ændring af forordning 204/2011 for at bringe den i overensstemmelse med afgørelse (FUSP) XXX/2015. 
            
            
               (3)Denne ændring hører under anvendelsesområdet for traktaten om Den Europæiske Unions funktionsmåde, og der bør indføres lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
            
            
               (4)Forordning (EU) nr. 204/2011 bør derfor ændres i overensstemmelse hermed — 
            
            
         
         
            
               VEDTAGET DENNE FORORDNING:
            
            
               Artikel 1
            
            
               I forordning (EU) nr. 204/2011 foretages følgende ændringer:
            
            
            
               1.Artikel 3, stk. 2, litra c), affattes således:
            
            
            
            
               "c) ydelse af teknisk bistand, finansiering eller finansiel bistand i forbindelse med 
            
            
               i)
                     militært udstyr, herunder våben og tilknyttet materiel, som ikke er omfattet af litra b), og som udelukkende er bestemt til sikkerheds- og nedrustningsstøtte til den libyske regering, og som på forhånd er godkendt af Sanktionskomitéen  
            
            
               ii)
                     ikkedødbringende militærudstyr, der udelukkende er bestemt til sikkerheds- og nedrustningsstøtte til den libyske regering"
            
            
               Artikel 2
            
            
               2.
                     I artikel 8, stk. 1, affattes indledningen således:
            
            
               "Uanset artikel 5 kan medlemsstaternes kompetente myndigheder, jf. listen i bilag II og VI, med hensyn til personer, enheder eller organer, der er opført på listen i bilag IV, tillade frigivelse af visse indefrosne pengemidler eller økonomiske ressourcer, hvis følgende betingelser er opfyldt:"
            
            
               3.
                     Artikel 8, stk. 1, litra c), affattes således:
            
            
            
               "c) 
                     afgørelsen om tilbageholdelsesret eller dommen, afgørelsen eller kendelsen er ikke til fordel for personer, enheder eller organer, der er opført på listen i bilag II eller III"
            
            
               4.
                     Artikel 8, stk. 2, litra c), affattes således:
            
            
            
               "c)
                     afgørelsen er ikke til fordel for fysiske eller juridiske personer, enheder eller organer, der er opført på listen i bilag II eller III, og"
            
            
         
         
            
               5.
                     Artikel 8b, stk. 2, litra a), affattes således:
            
            
               "a) 
                     den pågældende kompetente myndighed har fastlagt, at betalingen ikke er i strid med artikel 5, stk. 2,"
            
            
            
               Artikel 3
            
            
               Denne forordning træder i kraft dagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den […].
            
            
               
                     På Rådets vegne
               
               
               
                     Formand
               
            
         
         
            
                  
                     (1)
                  
                        EUT L 58 af 3.3.2011, s. 53.
               
               
                  
                     (2)
                  
                        Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 1).